**ПРОЕКТ!**

**МИНИСТЕРСТВО НА ТРУДА И СОЦИАЛНАТА ПОЛИТИКА**

**Приложение към Заповед №……………………**

**УТВЪРЖДАВАМ:**

**БИСЕР ПЕТКОВ**

**МИНИСТЪР НА ТРУДА И СОЦИАЛНАТА**

**ПОЛИТИКА**

**МЕТОДИКА ЗА ОЦЕНКА НА СОЦИАЛНАТА ДОБАВЕНА СТОЙНОСТ**

**ПО § 7 ОТ ЗАКЛЮЧИТЕЛНИТЕ РАЗПОРЕДБИ НА ЗАКОНА ЗА ПРЕДПРИЯТИЯТА НА СОЦИАЛНАТА И СОЛИДАРНА ИКОНОМИКА**

**2019 ГОДИНА**

**Раздел I. ОБЩИ ПОЛОЖЕНИЯ**

**Чл. 1.** (1) Методиката урежда начина за определяне на социалната добавена стойност, произвеждана от дейността на социалните предприятия по чл. 7 и чл. 8 от Закона за предприятията на социалната и солидарна икономика (ЗПССИ).

(2) Методиката представлява механизъм за оценка на социалните ефекти от дейността на предприятията и последиците от тях за широк кръг от заинтересовани субекти, както и преките ползи за обществото и общностите, където социалните предприятия реализират своята дейност.

**Раздел II. ПРОЦЕДУРА И КРИТЕРИИ ЗА ОПРЕДЕЛЯНЕ НА СОЦИАЛНАТА ДОБАВЕНА СТОЙНОСТ**

**Чл. 2.** (1) Определянето на социалната добавена стойност е задължително за предприятията, които подават заявление за вписване в Регистъра на социалните предприятия, съгласно Закона за предприятията на социалната и солидарна икономика и правилника да прилагането му, включително в случаите по чл. 10, ал. 11 и 12 от ЗПССИ;

(2) За определяне на социалната добавена стойност, предприятията попълват формуляр, Приложение №1, удостоверяващ наличие или липса на произведена социална добавена стойност

**Чл. 3.** Формулярът, удостоверяващ наличието или липсата на произведена социална добавена стойност е неразделна част от документите по вписване на предприятието в Регистъра на социалните предприятия, които се подават, съгласно чл. 10 от ЗПССИ.

**Чл. 4.** (1) Формулярът, включва общи и специални показатели, съдържащи се в 3 части, както следва:

Компонент I. Общи данни за предприятието

Компонент II. Икономически показатели

Компонент III. Показатели за интеграция на лицата от уязвимите групи;

(2) За вписване на неверни данни във формуляра, представляващият предприятието носи наказателна отговорност по чл. 313 от Наказателния кодекс;

(3) Определянето на социалната добавена стойност е комбинация от числови данни и текст, съобразно заложените в ал. 1 общи специални показатели. Отговорите се посочват, чрез маркиране на знак Х, в съответното квадратче **;**

(4) Във въпроси 1, 3, 8, 12, 13 и 14, може да се посочи повече от един отговор.

**Чл. 5**. (1) За определяне на социалната добавена стойност се използва точкова система, като отговорът на всеки въпрос, носи определен брой точки, като най-високата стойност е 5, а най-ниската стойност е 1.

(2) Социалната добавена стойност се определя в следните интервали, съобразно набрания брой точки:

* до 8 т. включително – не е налична социална добавена стойност;
* от 9 т. до 24 т.– налична е незначителна социална добавена стойност към умерена такава;
* от 25 т. до 40 т. – налична умерена социална добавена стойност;
* от 41т. до 60 т. – налична е умерена към значителна социална добавена стойност;
* над 61 т. – налична е значителна социална добавена стойност.

(3) Събраната информация за наличие на социална добавена стойност по ал. 2 ще бъде използвана за статистически цели.

**Чл. 6.** Определената социалната добавена стойност има за цел да оцени социалното въздействие от дейността на социалното предприятие.

**ЗАКЛЮЧИТЕЛНИ РАЗПОРЕДБИ**

§ 1 Методиката се приема на основание § 7 от Заключителни разпоредби на Закона за предприятията на социалната и солидарна икономика.

**§** 2. Министерство на труда и социалната политика, като администратор на лични данни обработва, съхранява и предоставя такива само и единствено по реда, предвиден в Регламент (ЕС) 2016/679 на Европейския парламент и на Съвета от 27 април 2016 година, относно защитата на физическите лица във връзка с обработването на лични данни и свободното движение на такива данни.

**Приложение №1**

**Формуляр за определяне на наличие или липса на социална добавена стойност по чл. 7 т. 1 от Закона за предприятията на социалната и солидарна икономика**

**Компонент I. Общи данни за предприятието:**

|  |  |
| --- | --- |
| Наименование на предприятието |  |
| ЕИК |  |
| Основна икономическа дейност по КИД 2008 /до втори знак/ |  |
| Правноорганизационна форма |  |
| Средно списъчен състав на наетите лица в предприятието |  |
| 1. Сертификат за качество по БДС и/или други международно признати стандарти (моля посочете област или области)   *Забележка: Независимо от броя на сертификатите в една област, се получава една точка за сертификат/и по област/и* | * околна среда ..............................1 т. * социална отговорност..................1 т. * управление..................................1 т. * други...........................................1 т. |

**Компонент II. Икономически индикатори:**

|  |  |
| --- | --- |
| **2.** Реализирани приходи от стопанската дейност на предприятието за предходната отчетна година | * 0 – 50 000 лв. ............................................1 т. * 50 001 – 250 000 лв.....................................2 т. * 250 001 – 500 000 лв...................................3 т. * над 500 001 лв. ..........................................4 т. |
| **3.** Източници на финансиране за осъществяване на социалната дейност/ цел | Национални източници:   * общинско финансиране............................2 т. * публично финансиране.............................2 т. * собствени средства....................................3 т. * финансови инструменти...........................3 т. * дарения.......................................................3 т.   Чуждестранни източници;   чуждестранни предприятия/партньори ........................................................................... 2 т.   международни организации......................2 т.   европейски и международни институции ……………..........................................................3 т.   * оперативни програми по структурните фондове на Европейския съюз ………………..............................................3т.    дарения.........................................................3т. |
| **4.** Трудово възнаграждение на членовете, работниците или служителите в социалното предприятие | * Средна работна заплата в предприятието ……………………………………….….. (лв.) * Дял на работещите на минимална работна заплата ……............ (%/) * Средна работна заплата за наетите по чл.7, т. 4 и чл. 8, т. 3 от Закона за предприятията на социалната и солидарна икономика (ЗПССИ)………………………(лв.) * Съпоставяне на средната работна заплата в предприятието към средната работна заплата на наетите лица по чл. 7 т. 4 и чл. 8, т. 3: * е по-ниска спрямо средната работна заплата в предприятието .........................................1 т. * е равна или по-висока от средната работна заплата в предприятието.............................5 т. |
| **5.** При кандидатстване по чл. 7., т. т. 1, 2 и 4, моля посочете: | * Размер на средствата, реинвестирани в социална дейност или цел (последния отчетен период…………...…...(лв.) * Реинвестираните средства за осъществяване на социална дейност или цел. Добавената стойност се определя както следва: * размерът на средствата е до 7 500 лв на година или повече .....................................1 т. * размерът на средствата е над 7 501 ……..3 т. |
| **6.** При кандидатстване по чл. 7., т. т. 1, 2 и 3, моля посочете: | Брой лица от уязвимите групи, наети в предприятието към датата на възникване на трудовото правоотношение:   * хора с трайни увреждания - ……....................; * продължително безработни лица, които имат право на месечна социална помощ съгласно Закона за социално подпомагане и правилника за прилагането му - ......................; * лица до 29-годишна възраст, които нямат предходен професионален опит - ………………..; * лица, настанени извън семейството по реда на чл. 26 от Закона за закрила на детето, включително след прекратяване на настаняването им -……………………………………………..; * безработни лица над 55 години, които са регистрирани в дирекция „Бюро по труда“ - …………………………………………….…; * лица, които отглеждат деца с трайни увреждания и получават помощи по чл. 8д от Закона за семейни помощи за деца - ……………………………….….; * лица, изтърпели наказание лишаване от свобода за срок, не по-кратък от 5 години, ако краят на наказанието е настъпил през последните три години от постъпването на работа - …………………………………………….……; * лица със зависимост към алкохол или наркотични вещества, преминали успешно лечебна или психосоциална рехабилитационна програма през последните две години преди постъпването на работа, което се удостоверява чрез документ, издаден от лицата, при които е проведено лечението или психосоциалната рехабилитация - ………………………….; * бездомни лица по смисъла на § 1, т. 1 от допълнителните разпоредби - ……………; * чужденци, получили закрила в Република България по реда на Закона за убежището и бежанците през последните три години от постъпването им на работа - …………….; * лица, получили статут на специална закрила по реда на Закона за борба с трафика на хора -………………………………………………..; * лица, пострадали от домашно насилие по смисъла на Закона за защита от домашното насилие - ………………………………………………………; * Общ брой на наетите лица от уязвимите групи е: * до 3 лица..................................................1 т. * 4 и повече................................................3 т. |
| **7.** Средства, инвестирани за развитие на социални услуги | * ……………………………………………1 т. |
| 1. Средства, инвестирани за социални иновации по следните показатели (опишете накратко и социалната иновация): | * разработени ..............................................1 т.   …………………………………………  ………………………………………….  ………………………………………….  ………………………………………….   * в процес на разработка.............................2 т.   ……………………………………….  …………………………………..........  ……………………………………….   * въведени....................................................3 т.   …………………………………………….  ……………………………………………  …………………………………………… |
| 1. Механизми на въвеждане на нововъведенията в предприятието (опишете накратко): | ……………………………………........................ 1т.  …………………………………………..  …………………………………………..  …………………………………………..  …………………………………………… |
| 1. Механизми на прозрачност при вземане на решения с участието на членовете, работниците или служителите | * участват във вземането на част от решенията....................................................2 т. * участват във вземането на всички решения........................................................5 т. |

**Компонент III. Показатели за интеграция на лицата от уязвимите групи**

|  |  |
| --- | --- |
| 1. Заети лица от уязвимите групи[[1]](#footnote-1) | * брой лица наети на трудов договор на пълен работен ден - ………………………………………………; * брой лица наети на трудов договор на непълен работен ден -……………………….…….…; * Броят на лицата наети на пълен работен ден в сравнение с лицата наети на непълен работен ден е: * по-малък ....................................................1 т. * по-голям .....................................................3 т. |
| 1. Лица от уязвимите групи по чл. 7. т. 4, повишили социалните си умения[[2]](#footnote-2), в следствие на включване през последната година в: | * програми за развитие на трудови умения   ………………………………......1 т.   * програми за чиракуване или стажуване   ………………………………......2 т.   * програми за квалификация, преквалификация, професионални курсове…………………….…….......3 т. |
| 1. Лица, които след заетост повече от 1 година в социалното предприятие са намерили трайна заетост: | * в същото социално предприятие ………..1 т. * в друго социално предприятие…………...2 т. * при друг работодател ……………………..5 т. |
| 1. Предприятие, предоставящо социални услуги: | * брой социални услуги, предоставени средно на месец през последната една година;   ………………………………….1 т.   * брой лица, получили социална услуга средно на месец през последната една година   ………………………………….1т. |
| 1. Проведени през последната година допълнителни социални събития, съпътстващи основната дейност (благотворителни, спортни, форуми, семинари, информационни и др.): | Проведените събития са:   * до 3 броя................................1 т. * от 3 до 5 броя .......................2 т. * повече от 5 събития.............5 т.   Вид на проведените събития:  ………………………………………  ………………………………………  ……………………………………… |
| Общ брой точки |  |

Дата: …………………….. ………………………………

/име, фамилия/

………………………………………….

/подпис, печат/

1. При този критерий ще се разглеждат броя на лицата наети на трудово правоотношение за повече от 6 месеца [↑](#footnote-ref-1)
2. Много социални предприятия имат за цел да подпомагат хората да повишават своите умения в специфични области, особено в такива, които са им нужни на работното място – така наречените „твърди“ умения (да се научиш как да извършваш определена работа) или „меки“ умения (свързани с това да се чувстваш част от работната сила, да комуникираш с околните и личната ефективност). [↑](#footnote-ref-2)